બે દિવસ પહેલાં ઓખા મરીન પોલીસના તાબા તળે આવતા બેટ આઉટ પોસ્ટ પોલીસ ચોકીના એએસઆઇ વનરાજસિંહ તથા અન્ય પોલીસકર્મી હિતુભા ચુડાસમાની સામે ફરિયાદ સાથેનું આવેદનપત્ર તીર્થ પૂરોહિતોએ ઓખા મરીન પોલીસ સ્ટેશનમાં પાઠવ્યું હતું. જેના પ્રત્યાઘાત રૂપે આ આ બંને પોલીસકર્મીઓએ દબંગાઇ શરૂ કરી દીધી છે. બંને પોલીસકર્મીએ તીર્થ પુરોહિતોને ટાર્ગેટ કરતાં તેમનાં વાહનોને ડીટેઇન કરી કાગળો જપ્ત કરી લેવાના તેમજ તીર્થ પુરોહિતો તેમજ તેમના મહિલા સહિતના પરિવારજનોના સાથે પણ બિભત્સ ગાળાગાળી કરવા અંગે તેમજ બે દિવસ પહેલાં કરેલ આવેદનપત્ર પરત ખેંચી લેવા દબાણ આચર્યુ હોવા અંગેની ફરિયાદ તીર્થ પુરોહિત પંડા સભાના પ્રમુખ ભગવતપ્રસાદ પાઢ દ્વારા જિલ્લા પોલીસ વડા તેમજ રાજયના મુખ્યમંત્રી, ગૃહમંત્રી સહિત ઉચ્ચકક્ષાએ ફરિયાદ કરી છે.